JBL annoncerer Tour Pro 2

Der er rift om kundernes penge i kategorien for trådløse hovedtelefoner med støjreduktion. Producenterne gør sig derfor umage for at skille sig ud fra mængden. Med Tour Pro 2 har JBL udstyret opladeræsken med en 1,45 tommer touchskærm, så du kan styre sagerne uden at gribe efter telefonen.

Ifølge JBL, så er det verdens første hovedtelefoner, med styring på den facon. På skærmen kan indstilles niveau af støjdæmpning, styre musikken og endda håndtere notifikationer og kald. Hvilke knapper den lille skærm viser kan selvfølgelig personliggøres, så du nemt og hurtigt har adgang til dine ønskede funktioner. JBL påstår selv, at det er syv gange hurtigere, end at benytte en app.

Læs også: Anmeldelse: Sony LinkBuds S

Tour Pro 2 er udstyret hver med en 10 mm enhed. Silikonedutterne er af den ovale slags, mens formen er lig den vi kender fra AirPods. Altså med stilken, indeholdende mikron til telefonopkald. Selve størrelsen på hovedtelefonen er blevet 30 procent mindre end sine forgængere.

På en fuld opladning kan du lytte i 10 timer, mens der gemmer sig 30 timer yderligere i opladeræsken. Slår du støjreduktion til, så bliver tallet naturligvis mindre.

JBL Tour Pro 2 udkommer i starten af 2023. Prisen bliver omtrent 1.900 kroner og placerer sig derfor i segmentet hvor Apples AirPods Pro og Samsungs Buds 2 Pro placerer sig.

JBL annoncerer Tour Pro 2